Genfersjøen

Genfersjøen er den nest største ferskvassinnsjøen i Sentral-Europa etter Balatonsjøen. 60 % av innsjøen ligg i Sveits (kantonane Vaud, Genève og Valais), medan resten ligg i Haute-Savoie i Frankrike. Andre namn på sjøen er tysk Genfersee, fransk Lac Léman eller le Léman, 'Lémansjøen' og Lac de Genève,  'Genèvesjøen'

Innsjøen, som vart danna av isbrear under den siste istida vert smalare frå Yvoire og sørover, og innsjøen vert derfor delt inn i dei to delane Grand Lac (Stor innsjø) i aust, og Petit Lac (Liten innsjø) i vest.

Genfersjøen er ein innsjø på elva Rhône. Ho har sitt utspring ved Rhônebreen nær Grimselpasset aust for innsjøen og renn ned gjennom Valais, og ut i innsjøen mellom Villeneuve og Saint-Gingolph. Ho renn vidare frå Genfersjøen ved Genève. Andre elvar som munnar ut i Genfersjøen er La Drance, L'Aubonne, La Morges, Venoge, og Veveyse. 

I 1960-åra var ikkje lenger innsjøen den viktige transportåra han hadde vore i mange hundre år. Seint på 1960-talet var innsjøen så forureina at det var farleg å bade ved enkelte strender, og turistar på tur i den lokale ubåten hadde nærast null sikt. Ubåten vart til slutt seld. I 1980-åra hadde kraftig miljøforureining (eutrofiering) tatt knekken på nesten all fisk i innsjøen. I dag er forureiningsnivået mykje lågare, og det er heilt trygt å ta seg eit bad. Innsjøen vert i dag nytta til segling, vindsurfing, båtsport (som vasski og wakeboard), roing, dykking og bading. 

Kyststripa mellom Nyon og Lausanne vert kalla La Côte, og mellom Lausanne og Vevey vert ho kalla Lavaux.

 Namn 
mini|250px|J.M.W. Turner: Genfersjøen frå Montreux, 1810.
Det første nedteikna namnet på innsjøen er Lacus Lemannus frå romartida, men skifta seinare namn til Lacus Lausonius, Lacus Losanetes og så Lac de Lausanne i mellomalderen.   Etter at Genève utvikla seg vart innsjøen kalla Lac de Genève (Genèvesjøen), og på 1700-talet kom det som i dag er det offisielle franske namnet på innsjøen,  Lac Léman. Enkelte kart kallar innsjøen Lac d'Ouchy (etter ei hamn ved Lausanne).

 Ymse 
 Keisarinne Elisabet av Austerrike vart knivstukken i hjarta og drepen medan ho venta på ein båt ved innsjøen. 
 Mary og Percy Shelley og Lord Byron ferierte ved innsjøen og skreiv spøkjelseshistorier. Ei av desse danna grunnlaget for romanen Frankenstein.
 Popsongaren Phil Collins bur ved innsjøen. 
 Mange meiner at oska til den britiske rockestjerna Freddie Mercury vart spreidd utover innsjøen. 
 Songen Smoke on the Water av Deep Purple vart skriven då eit kasino i Montreux ved breidda av Genfersjøen byrja å brenne. Brannen starta under ein konsert med Frank Zappa and the Mothers of Invention, medan Deep Purple såg det heile frå andre sida av innsjøen.

 Byar og tettstader 
mini|250px|CGN hjuldamperen Montreux går ut frå Évian-les-Bains i juli 2002.

Dette er ei liste over byar og landsbyar ved Genfersjøen. Ho startar der Rhône munnar ut i aust, og med sørsida til venstre. 
  Sørsida Nordsida Grand Lac Le Bouveret i  Valais
 Saint-Gingolphi Valais og Haute-Savoie
 Bret i Haute-Savoie
 Locum
 Meillerie
 Lugrin
 Évian-les-Bains
 Amphion-les-Bains
 Thonon-les-Bains
 Anthy-sur-Léman
 Séchex
 Sciez
 Excenevex
 Yvoire 
 Villeneuve i Vaud
 Château Chillion
 Territet
 Montreux
 Clarens
 La Tour-de-Peilz
 Vevey
 Corseaux
 Saint-Saphorin
 Rivaz
 Cully
 Lutry
 Paudex
 Pully
 Lausannemed Ouchy og Vidy
 Saint-Sulpice
 Morges
 Tolochenaz
 Saint-Prex
 Buchillon
 Allaman
 Perroy
 Rolle
 Bursinel
 Dully
 Gland
 Promenthoux Petit Lac Nernier i Haute-Savoie
 Messery
 Chens-sur-Léman
 Tougues i Haute-Savoie
 Hermance i Genève
 Chevrens
 Anières
 Corsier
 Collonge-Bellerive
 Vésenaz
 Cologny   Prangins
 Nyon i Vaud
 Crans-près-Céligny i Vaud
 Céligny i Genève
 Coppet i Vaud
 Tannay i Vaud
 Mies i Vaud
 Versoix i Genève
 Bellevue
 Genthod
 Pregny-Chambésy  
 Genéve 

 Bakgrunnsstoff 
 Internasjonal kommisjon for vern av Genfersjøen (CIPEL)
 Les ports du lac Léman  (fransk)
 CGN Compagnie Générale de Navigation sur le lac Léman
 Vassnivå i Genfersjøen  ved Chillon
 Vassnivå i Genfersjøen  ved Saint-Prex
 Vassnivå i Genfersjøen  ved Genève

 Kjelder 
Denne artikkelen bygger på «Lake Geneva» frå ,  den 15. april 2007.  


Kategori:Innsjøar i Sveits
Kategori:Innsjøar i Frankrike
Kategori:Geografi i Vaud
Kategori:Haute-Savoie
Kategori:Geografi i Valais
Kategori:Geografi i Genève
Kategori:Ramsarstader i Sveits